|  |  |  |
| --- | --- | --- |
| **בנק ישראל**  דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏ו' אייר, תשפ"ה  ‏4 מאי, 2025 |

הודעה משותפת לעיתונות:

**הפיקוח על הבנקים והסוכנות לעסקים קטנים ובינוניים במשרד הכלכלה מזמינים**

**את בעלי העסקים הקטנים והעצמאיים לסמינר רשת (webinar)**

**בנושא ניהול פיננסי אחראי של העסק**

כחלק מהסיוע והתמיכה בבעלי העסקים והעצמאיים המתמודדים עם השלכות המלחמה, ובפרט באלו שפועלים בצפון ובדרום, יזם הפיקוח על הבנקים בבנק ישראל, [קורס בין שני מפגשים](https://www.boi.org.il/publications/pressreleases/2-4-25/) עבור בעלי העסקים והעצמאיים, שנערך במסגרת עבודת "פורום חינוך פיננסי" שבו חברים איגוד הבנקים, הבנקים וחברות כרטיסי האשראי.

השלב הראשון של הקורס, נערך בשיתוף השלטון המקומי, וכלל סדנאות ייחודיות לבעלי העסקים בנושא התנהלות פיננסית של העסק יחד עם תרגול מעשי.

השלב השני מתבצע בשיתוף עם הסוכנות לעסקים קטנים ובינוניים במשרד הכלכלה ובמהלכו יתקיים ביום שני, 12.5.25 בשעה 20:00, סמינר רשת (webinar) שבו יועבר מידע אודות זכויות בעלי העסקים ויינתנו כלים פרקטיים לניהול פיננסי אחראי, בדגש על ההתנהלות מול הבנק וחברת כרטיסי האשראי, עקרונות לאופן גיבוש התכנית העסקית, אסטרטגיות להצמחת העסק ועוד.

להרשמה לסמינר הרשת (webinar): <https://www.getwebinar.co.il/lp/boi20250512/>

